Barklus

Cinarinae
 Lachninae
 Traminae

Barklus (Lachnidae) er en gruppe med plantelus som hører til gruppen bladlus (i vid forstand), Aphidomorpha. De er insekter med sugende munndeler og hører til i den store gruppen nebbmunner.

Utseende 
Som vanlig for bladlus veksler de mellom vingede og vingeløse stadier. Lachnidae er forholdsvis store bladlus, gjerne opptil 5 mm lange. De mangler rør oppe på bakkroppen. Øynene er vanligvis forholdsvis store.

Levevis 
De forskjellige undergruppene har ulik økologi. Lachninae er knyttet til løvtrær, mest i bøkefamilien (Fagaceae), mens den artsrike underfamilien Cinarinae lever på bartrær. Begge disse gruppene holder gjerne til i sprekker i barken. Underfamilien Traminae lever på røttene av urteaktige planter.
Ingen av disse artene har vertsveksling. Barklusene skiller ut honningdugg som blir samlet inn av bier. Enkelte steder, blant annet i Kroatia, gir dette grunnlag for en honningproduksjon.

Systematisk inndeling 
Noen klassifikasjoner regner denne som en undergruppe av en omfattende familie Aphididae (tilsvarende Aphidoidea i klassifikasjonen som er brukt her). 

 ordenen Nebbmunner, Hemiptera
 underordenen Plantelus, Sternorrhyncha
 gruppe Aphidomorpha
 overfamilien bladlus, Aphidoidea
 familien barklus, Lachnidae
 underfamilien Cinarinae – ca. 270 arter
 Eulachnini
 slekten Eulachnus del Guercio, 1909 – 15 arter, 13 i Europa, på furu. I Norge:
 Eulachnus agilis (Kaltenbach, 1843)
 Eulachnus brevipilosus Börner, 1940
 Schizolachnini
 slekten Schizolachnus Mordvilko, 1909 – 8 arter, 2 i Europa, på furu. I Norge:
 Schizolachnus pineti (Fabricius, 1781)
 Cinarini
 slekten Cinara Curtis, 1835 – 47 arter i Europa
 underslekten Cedrobium Remaudiere, 1954
 underslekten Cinara i snever forstand. I Norge:
 Cinara confinis (Koch, 1856)
 Cinara costata (Zetterstedt, 1828)
 Cinara cuneomaculata (del Guercio, 1909)
 Cinara escherichi Börner, 1950
 Cinara pectinatae (Nördlinger, 1880)
 Cinara piceae (Panzer, 1800)
 Cinara piceicola (Cholodkovsky, 1896)
 Cinara pilicornis (Hartig, 1841)
 Cinara pinea (Mordvilko, 1894)
 Cinara pini (Linnaeus, 1758)
 Cinara pruinosa (Hartig, 1841) 
 underslekten Cupressobium Börner, 1940
 Cinara (Cupressobium) juniperi (De Geer, 1773)
 slekten Elatobium Mordvilko, 1914 – to arter i Europa. I Norge:
 Elatobium abietinum (Walker, 1849)
 slekten Essigella del Guercio, 1909 – én art i Europa
 underfamilien Lachninae
 Lachnini
 slekten Lachnus Burmeister, 1835 – 22 arter, 7 i Europa, på løvtrær. I Norge:
 Lachnus roboris (Linnaeus, 1758) – på eik
 slekten Longistigma Wilson, 1909 – én art kjent fra fossiler fra Island, ellers ikke i Europa
 slekten Maculolachnus Gaumont, 1920 – fire arter, én i Europa. I Norge:
 Maculolachnus submacula (Walker, 1848)
 slekten Nippolachnus
 slekten Tuberolachnus Mordvilko, 1909 – to arter, én i Europa. I Norge:
 Tuberolachnus salignus (Gmelin, 1790) – meget stor art, på vier
 Stomaphidini
 slekten Stomaphis Walker, 1870 – 10 arter i Europa, i Norge:
 Stomaphis quercus (Linnaeus, 1758) – på eik
 underfamilien Traminae (bør muligens regnes som en undergruppe av Lachninae)
 slekten Protrama Baker, 1920 – fire arter i Europa. I Norge:
 Protrama ranunculi (del Guercio, 1909)
 slekten Trama von Heyden, 1837 – 10 arter i Europa. I Norge:
 Trama troglodytes von Heyden, 1837

Kilder 
 Fauna Europaea, utbredelsesdatabase over europeiske dyr
 Bildegalleri over nordamerikanske arter

Eksterne lenker 
 

Bladlus